Brannbamsen Bjørnis

Brannbamsen Bjørnis er ein maskot som vart utvikla for å kommunisere med barn og vaksne om brannvern. Bjørnis blir også brukt som trøystebamse av brannvesenet. Varemerket Brannbamsen Bjørnis er eigd av Stiftinga Brannbamsen Bjørnis.

 Historikk 
Trøystebamse-prosjektet vart etablert i 2012 i Trøndelag brann- og redningsteneste, som eit hjelpemiddel for små barn som hadde opplevd brannar og andre ulykker.

Seinare vart konseptet utvida med m.a. førebyggjande undervisningsmateriell for barnehagar. Fleire brannvesen melde si interesse for å vera med i prosjektet. Over 150 brannvesen spreidd over heile landet bruker i dag Bjørnis i det brannførebyggjande arbeidet sitt. Mellom anna er det innført ei nasjonal brannvernveke der Bjørnis-materiell blir brukt, og mange brannstasjonar arrangerer open dag der barn kan sjå på brannbilar, prøve brannslokkingsutstyr og møte Bjørnis.

I november 2016 vart det vedteke at Brannbamsen Bjørnis skal vera nasjonal hovudsatsing i brannførebyggjande arbeid retta mot barnehagar og yngre barn. Sidan har Bjørnis vorte kjent for norske barn gjennom barnebøker gitt ut i samarbeid med Aschehoug, musikk, musikkvideoar, ein barne-TV-serie på NRK Super og opptredenar over heile landet.

Ein studie gjennomført av Fire Research and Innovation Centre (FRIC) i 2023, konkluderte med at Bjørnis har ført til ei tydeleg og dokumenterbar forbetring av branntryggleiken i norske heimar.

Brannbamsen Bjørnis fekk Samfunnssikkerhetsprisen 2024 under Direktoratet for samfunnstryggleik og beredskap sin årlege samfunnstryggleikskonferanse 10. februar 2025.

 Organisasjon 
Stiftinga Brannbamsen Bjørnis vart oppretta som ei eiga stifting i februar 2021. Den ideelle organisasjonen har kontor på hovudbrannstasjonen i Trondheim.

 Bibliografi 

 På jobb med Bjørnis – barnebok, Aschehoug 2019
 Besøk på brannstasjonen – barnebok, Aschehoug 2019
 Brann i blokk B – barnebok, Aschehoug 2019
 Bjørnis kjører brannbil – barnebok, Aschehoug 2021
 Syng med Bjørnis – barnebok, Aschehoug 2021
 Den kjempestore Bjørnisboka – barnebok, Aschehoug 2022
 Håndbok for små brannkonstabler – barnebok, Aschehoug 2023
 Hvor er Bjørnis? – barnebok, Aschehoug 2022
 Bjørnis gleder seg til jul – barnebok, Aschehoug 2023
 Tell med Bjørnis –  barnebok, Aschehoug 2024
 Tøffe brannbiler –  barnebok, Aschehoug 2024
 God natt, Bjørnis –  barnebok, Aschehoug 2024

 Diskografi 

 Brannbamsen Bjørnis (2016)
 Brannbamsedans (2018)
 Bjørnis godnattsang (2020)
 Brannalarm (2020)
 Superhelten Bjørnis (2022)
 Ringeling Ringelang (2023)

Kjelder

Denne artikkelen bygger på «Brannbamsen Bjørnis» frå ,  den 6. mars 2025.  

Kategori:Skipingar i 2013
Kategori:Maskotar
Kategori:Brannvern
Kategori:Stiftingar